Elicoptere militare americane au atacat un post de control militar, în nord-estul Siriei.
Incident militar în nord-estul Siriei. Elicoptere americane au atacat un post de control al armatei siriene. Cel puţin un militar sirian a murit, iar alţii au fost răniţi în incident.
Două elicoptere militare americane au atacat, luni, un post de control al armatei siriene, în nord-estul Siriei, spun surse citate de Reuters.Atacul s-a produs la periferia orașului Qamishli, aflat sub controlul insurgenţilor kurzi, iar cel puţin un militar sirian a murit și alţi doi au fost răniţi.Presa siriană scrie că incidentul a avut loc imediat după ce o patrulă americană nu a primit permisiunea de a tranzita un post de control sirian.Nord-estul Siriei este în principal sub controlul grupului insurgent Forţele Democratice Siriene, susţinut de Statele Unite, dar în anumite zone sunt şi militari sirieni. Îți reamintesc că Siria se confruntă cu un război civil între serviciile de securitate ale Administraţiei Bashar al-Assad şi grupuri teroriste şi insurgente.